b'\n_START_ARTICLE_\nDevlet I. Geraj\n_START_SECTION_\nVladanje\n_START_PARAGRAPH_\nMed vladavino njegovega predhodnika Sahiba I. Geraja je Devlet \xc5\xbeivel v Istanbulu, kjer je pridobil naklonjenost sultana Sulejmana Veli\xc4\x8dastnega. S pomo\xc4\x8djo osmanskih Turkov je leta 1551 postal vladar Krimskega kanata. Bil je spreten politik, ki je znal spretno izkoristiti dane okoli\xc5\xa1\xc4\x8dine, zato mu je uspelo dose\xc4\x8di de facto neodvisnost kanata od Visoke porte._NEWLINE_Uspe\xc5\xa1no se je vklju\xc4\x8dil v na\xc4\x8drte osmanske vlade za gradnjo kanala med Volgo in Donom, ki bi okrepil tur\xc5\xa1ki vpliv na Krimu. Na razpolago je imel precej veliko vojsko, s katero se je stalno vojskoval s svojimi sosedi, predvsem z Rusijo. Zelo uni\xc4\x8dujo\xc4\x8di so bili predvsem napadi leta 1555 in 1571. V slednjem je celo po\xc5\xbegal Moskvo, naslednje leto pa je do\xc5\xbeivel te\xc5\xbeak poraz v bitki pri Molodi._NEWLINE_Glavni cilj njegovih vojnih pohodov je bila priklju\xc4\x8ditev Kazana in Astrahana, katera so muslimani nekaj let pred tem izgubili v vojnah z Rusi. Njegovi poskusi niso obrodili uspeha. Uspelo mu je samo to, da mu je moralo nekaj Rusov in Ukrajincev na jugu pla\xc4\x8devati letni davek.\n_START_SECTION_\nSmrt\n_START_PARAGRAPH_\nDevlet I. Geraj je umrl leta 1577. Nasledil ga je in Mehmed II. Geraj.'